Jevgeni Passek

Jevgeni Vjatšeslavovitš Passek (vene keeles Евгений Вячеславович Пассек; 14. detsember 1860 Ahtõri maakond, Harkovi kubermang, Vene Keisririik (tänapäeval Ukraina) – 1. oktoober 1912 Moskva) oli vene õigusteadlane.

Mõisaomaniku poeg. Õppis Moskva ja Berliini Ülikoolis. Töötas Tartu Ülikoolis Rooma õiguse eradotsendina 1891–1893 ja professorinaLeo Leesment, Ülevaade Tartu Keiserliku Ülikooli õigusteaduskonnast. Tartu Ülikooli ajaloo küsimusi, VII, Tartu  1979, lk 79 1893–1912. Ta oli 1905–1908 Tartu Ülikooli rektor. TÜ õppejõud kuni 1918. Üliõpilased kuni 1918

Õpetamise kõrvalt oli Passek pikemat aega Tartu Ülikooli toimetiste toimetaja. 1905.–1907. aasta revolutsiooni ajal oli Tartu Ülikool tänu Passeki diplomaatilisusele ainus ülikool Vene Keisririigis, mis ei katkestanud tööd vaatamata keerulisele poliitilisele olukorrale.

1905. aastal avas Passek rektorina ülikooli naisvabakuulajatele, ootamata ära ministeeriumi korraldust. Selle omavoli eest anti ta hiljem kohtu alla.

4. septembril 1911 läks Passek tervislikel põhjustel erru ning sõitis Moskvasse, kus järgmisel aastal suri.

1886. aastal abiellus Jevgeni Passek Aleksandra Amfiteatrovaga, kelle vend oli kirjandus- ja teatrikriitik Aleksandr Amfiteatrov. Nende tütar Maria Grabar-Passek (1893–1975) oli vene filoloog ja antiikkirjanduse tõlkija, õigusteadlase Vladimir Grabari naine.

Viited

Kirjandus
 Пассек, Евгений Вячеславович // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907.
 Пассек Е.В. Неимущественный интерес и непреодолимая сила в гражданском праве. — М.: Статут, 2003. — 399 с.

Kategooria:Eesti õigusteadlased
Kategooria:Venemaa õigusteadlased
Kategooria:Tartu Ülikooli rektorid
Kategooria:Tartu Ülikooli õigusteaduskonna professorid
Kategooria:Tartu Ülikooli Raamatukogu direktorid
Kategooria:Moskva ülikooli vilistlased
Kategooria:Romanistid (õigus)
Kategooria:Vagankovo kalmistule maetud
Kategooria:Sündinud 1860
Kategooria:Surnud 1912